Katie Meehan - American Models - Photo Gallery & Profile
Katie Meehan Primary tabsView(active tab)
Personal InformationInformationBioFirst Name: KatieLast Name: MeehanCountry: United StatesPhysical AttributesHair: BlondeEyes: BrownHeight: 5'10" / 1.78 mBWH Measurements: (US) 34-25-34 / (EU) 86-64-86Dress: (US) 2 / (EU) 32 Skryfsafari: My lekkerste herinnering as kind – toortsie.com
Skryfsafari: My lekkerste herinnering as kind
Junie 5, 2018 Junie 4, 2018 ~ Toortsie
Sonell het gesorg vir hierdie lekker uitdaging. Baie dankie daarvoor.
Eintlik is dit ‘n moeilike onderwerp, want wat moet ek kies? Ek het wonderlike kinderjare gehad. Sorgvry. Gelukkig. Die ergste ding wat in my lewe kon gebeur, was as my broers my geterg het, en hoe erg kon dit nou regtig wees?
As koshuiskind was die hoogtepunt van my week natuurlik om naweke huis toe te gaan. Dan moes ek in ‘n naweek alles gedoen kry wat die dorpskinders in ‘n hele week doen. Vir huiswerk was daar nie tyd nie.
Maar wat was vir my die heel lekkerste? Om saam met my pa op die plaas rond te ry? Om by tannies Mags en Willa te gaan kuier? By my ouma op die appelplaas? Of was dit die heel lekkerste as die niggies by ons kom kuier het? Hoe sal ek kan kies?
Een iets wat nou nog by uitstaan, was Pinkstertyd. Ons het op Ouplaas pinksterbidure gehou. Al die boere van daardie ontrek het daar saam pinkster gehou, en as ek dit reg het, word daar steeds pinksterbidure gehou. Daar het tussen 40 en 60 mense gekom.
My ma het die klavier gespeel en vir my was die heel lekkerste die baie liedere wat ons dan gesing het. Hallelujaliedere. Ek het hulle almal geken. Ag, en die mense het getrek as hulle sing, maar dit het nie saak gemaak nie. ‘Bring my die ou-ou tyding’; Strome van seën van bowe’; As Hy weer kom’; Geseënde Jesus, o Heer van my hart’; ‘Daar’s ‘n dierbare kruis’; noem maar op, ek het hulle geken en gesing. En dan was daar baie geleentheid vir gebed en het ons deur ons vingers geloer om te sien wie bid.
Die ou Ouplasers, dis nou hulle wat ouer as my ouers was, het nog die ou gewoonte gehad: Die mans het aan die regterkant van die paadjie gesit en die vroue links. Toe my ouers getroud is, het die gewoonte verval en het die nuwe jonggetroudes almal as mans en vrouens saam gesit.
Oom Johnie (uitgespreek Jônie) was ‘n platjie, ‘n kindervriend, en as ons die keer by hom kon sit, was ons in die sewenee hemel.
As my pa op die kerkraad was, moes hy voor sit en my ma natuurlik agter die klavier, wat ons drie kinders dan alleen in die bank gelaat het. Soms het daar dan ‘n onheiligheudjie of twee uitgebroei, maar darem nie te erg nie.
Posted in 'In opdrag....,Lê jou eier	hallelujaliedereOuplaaspinksterpinksterbidure
‹ PreviousKameel – Kindwees
Next ›Kameel – spring diepwater in
26 thoughts on “Skryfsafari: My lekkerste herinnering as kind”
Junie 5, 2018 om 7:14 vm
Mens dink so lekker terug met die skryf-uitdaging.
Junie 5, 2018 om 7:40 vm
Dit was regtig ‘n lekker uitdaging. Een wat ‘n glimlag op die gesig bring.
Junie 5, 2018 om 7:26 vm
Gelukkige kinderjare! ” onheiligheidjies?”
Junie 5, 2018 om 7:41 vm
Nie te erg. Eintlik net die storie van tannie Kato’tjie se jas. Sal vertel.
Junie 5, 2018 om 9:19 vm
Musiek speel al van kindtyd af ‘n groot rol in jou lewe. 😊
Tot ek wat nie kan sing nie was gaande as kind oor die een maal ‘n maand se bymekaarkom (na die Sondagaanddiens) by ‘n huis waar daar ‘n klavier was om hallelujahliedere te sing. Ons kinders mag gaan speel het maar ek het net daar langs my ma gesit en luister… was so mooi.
Junie 5, 2018 om 10:23 vm
Ja dit speel. Ek onthou nou nog die dag wat die klavier in ons huis ingedra us. Ek was 5 jaar oud.
Junie 5, 2018 om 9:43 vm
Ek is so bly jy het dit geniet. Ek onthou en koester ook die pinksterdienste uit my kinderdae. ❤️
Junie 5, 2018 om 10:00 vm
jy het omtrent ñ heerlike kinderlewe gehad, wat wonderlik is. So tussen die lewe se hartseer is dit altyd goed om positiewe stories te hoor.
Junie 5, 2018 om 10:24 vm
Ekkan regtignet dankbaar weesoor my kinderlewe. Die koshuis was ook nie sleg nie.
Junie 5, 2018 om 10:04 vm
Jy het nie jou blog op inLinkz getag nie.
Ek sal nog. Of as jy ‘n kansie hetx sal ek bly wees, ek haal tans nie eintlik grond nie.
Junie 5, 2018 om 11:55 vm
Junie 5, 2018 om 1:18 nm
Dankie. 😁 Jy is ‘n ⭐️ Sien jy hoe ‘n lekker woord dit is? 😁
Junie 5, 2018 om 10:32 vm
Die haleluja liedere was vir my ook heerlik om te sing. Ons het n klein saaltjie gehad waar sondagskool gehou is. Elke Sondag het ons omtrent alle liedere gesing.
Junie 5, 2018 om 10:37 vm
Ek was mal daaroor.
Junie 5, 2018 om 10:43 vm
Ons het gladnie Christus-gebonde groot geword nie. In SA het ons Sondagskool toe gegaan omdat al die kinder gegaan het. Dit was heerlike ure so saam met ou tannie O.. wat al die Bybelstories vertel het
Junie 5, 2018 om 1:17 nm
Junie 5, 2018 om 4:47 nm
Jy herinner my daaraan dat ek op laerskool koor gesing het. Dit is nogal iets waaroor mens ‘n post kan skryf. Maar nie noodwendig hierdie een nie dalk wel.
Junie 5, 2018 om 5:03 nm
En was jy te stout om in die hs te sing?
Junie 5, 2018 om 5:09 nm
‘n Engel soos ek… se stem en vermoe om noot te hou het in Std 6 gebreek
Junie 5, 2018 om 5:43 nm
Ai, en toe kon hulle nie weer die stukkies bymekaarsit nie?
Junie 5, 2018 om 7:16 nm
Wel hulle kon die boost gedeelte van die eierkop aanmekaar sit🤣🤣
Terug pieng: Tannie Martha se jas – Toortsie, Kameel en Bokbaaivygie se blog
Junie 7, 2018 om 5:24 nm
Darem maar goed dat ons nie meer in geslagtelike apartheid leef in die kerk nie.
Junie 7, 2018 om 11:17 nm
Dankie tog. Ek sou darem koud gekry het in die winter.
Junie 7, 2018 om 11:19 nm